Up-460/02
Natisni
Opravilna št.:
Up-460/02
Datum odločitve:
18. 3. 2004
ECLI:
ECLI:SI:USRS:2004:Up.460.02
Akt:
Ustavna pritožba A. A. zoper sodbo Višjega delovnega in socialnega sodišča št. Psp 422/2000 z dne 14. 6. 2002
Izrek:
Ustavna pritožba A. A. zoper sodbo Višjega delovnega in socialnega sodišča št. Psp 422/2000 z dne 14. 6. 2002 se zavrže.
Evidenčni stavek:
Ustavna pritožba se lahko vloži šele, ko so izčrpana vsa redna in izredna pravna sredstva. Pritožnik izpodbija sodno odločbo, zoper katero glede na 37. člen Zakona o delovnih in socialnih sodiščih (Uradni list RS, št. 19/94 - ZDSS) niso bila izčrpana vsa pravna sredstva, kar je po prvem odstavku 51. člena ZUstS pogoj za vložitev ustavne pritožbe. Ker pritožnik ni izčrpal vseh pravnih sredstev, je Ustavno sodišče ustavno pritožbo zavrglo.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.

1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
19. 7. 2002
Vrsta odločitve:
sklep
Vrsta rešitve:
zavrženje
Dokument:
US23199
Up-460/02 - 4
18. 3. 2004
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 26. februarja 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sodbo Višjega delovnega in socialnega sodišča št. Psp 422/2000 z dne 14. 6. 2002 se zavrže. Obrazložitev
1. Pritožnik izpodbija sodbo, s katero je Višje delovno in socialno sodišče ugodilo pritožbi Zavoda za pokojninsko in invalidsko zavarovanje in spremenilo sodbo sodišča prve stopnje tako, da je zavrnilo pritožnikov tožbeni zahtevek za razveljavitev Zavodovih odločb o zavrženju pritožnikovega predloga za obnovo postopka kot prepoznega. Pritožnik tudi v ustavni pritožbi ponavlja navedbo, da ni želel obnove postopka temveč njegovo dopolnitev, ker pri odmeri pokojnine ni bil upoštevan resorni dodatek.
2. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa redna in izredna pravna sredstva. Pritožnik izpodbija sodno odločbo, zoper katero glede na 37. člen Zakona o delovnih in socialnih sodiščih (Uradni list RS, št. 19/94 - ZDSS) niso bila izčrpana vsa pravna sredstva, kar je po prvem odstavku 51. člena ZUstS pogoj za vložitev ustavne pritožbe. Ker pritožnik ni izčrpal vseh pravnih sredstev, je Ustavno sodišče ustavno pritožbo zavrglo.
3. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan